Id-Deċiżjoni tal-Kunsill
ta' l-20 ta' Diċembru 2001
li temenda l-Parti VII u l-Anness 12 ma' l-Istruzzjonijiet Konsulari Komuni u l-Anness 14a mal-Manwal Komuni
(2002/44/KE)
IL-KUNSILL TA' L-UNJONI EWROPEA,
Wara li kkunsidra r-Regolament tal-Kunsill (KE) Nru 789/2001 ta' l-24 ta' April 2001 li jirriserva lill-Kunsill poteri ta' implimentazzjoni rigward ċerti dispożizzjonijiet dettaljati u proċeduri prattiċi biex jiġu eżaminati applikazzjonijiet tal-viża [1],
Wara li kkunsidra r-Regolament tal-Kunsill (KE) Nru 790/2001 ta' l-24 ta' April 2001 li jirriserva lill-Kunsill poteri ta' implimentazzjoni rigward ċerti dispożizzjonijiet dettaljati u proċeduri prattiċi biex jitwettqu spezzjonijiet u sorveljanza fil-fruntiera [2],
Wara li kkunsidra l-inizjattiva tar-Renju tal-Belġju,
Billi:
(1) Il-miżati li għandhom jiġu ntaxxati f'konnessjoni ma' applikazzjoni għal viża jikkorrespondu għall-ispejjeż amministrattivi miġrura. L-Istruzzjonijiet Konsulari Komuni u l-Manwal Komuni għandhom għalhekk jiġu emendati kif mistħoqq.
(2) Bi qbil ma' l-Artikoli 1 u 2 tal-Protokoll dwar il-pożizzjoni tad-Danimarka annessat mat-Trattat ta' l-Unjoni Ewropea u t-Trattat li jistabbilixxi l-Komunita Ewropea, id-Danimarka mhijiex tipparteċipa fl-adozzjoni ta' din id-Deċiżjoni, u għalhekk mhijiex marbuta biha jew suġġetta għall-applikazzjoni tagħha. Meta jitqies li din id-Deċiżjoni timmira biex jibqa' jinbena il-Schengen acquis skond id-disposizzjonjiet tat-tielet parti tat-Titolu IV tat-Trattat li jistabbilixxi l-Komunita Ewropea, id-Danimarka, bi qbil ma' l-Artikolu 5 tal-Protokoll msemmi, se tiddeċiedi f'perjodu ta' sitt xhur wara li l-Kunsill adotta din id-Deċiżjoni jekk hux se tbiddilha fil-liġi nazzjonali tagħha.
(3) Rigward ir-Repubblika ta' l-Irlanda u r-Renju tan-Norveġja, din id-Deċiżjoni tikkostitwixxi żvilupp tad-dispożizzjonijiet tal-Schengen acquis li jidħlu taħt l-erja riferita fl-Artikolu1, punt B, tad-Deċiżjoni tal-Kunsill 1999/437/KE tas-17 ta' Mejju 1999 dwar ċerti arranġamenti biex jiġi applikat il-Ftehim konkluż mill-Kunsill ta' l-Unjoni Ewropea u r-Repubblika ta' l-Islanda u r-Renju tan-Norveġja li għandu x'jaqsam ma' l-assoċjazzjoni ta' dawk iż-żewġ Stati bl-implimentazzjoni, l-applikazzjoni u l-iżvilupp tal-Schengen acquis [3].
(4) Bi qbil ma' l-Artikoli 1 u 2 tal-Protokoll dwar il-pożizzjoni tar-Renju Unit u ta' l-Irlanda annessat mat-Trattat ta' l-Unjoni Ewropea u t-Trattat li jistabbilixxi l-Komunita Ewropea, l-Irlanda u r-Renju Unit mhumiex qed jipparteċipaw fl-adozzjoni ta' din id-Deċiżjoni, u għalhekk mhumiex marbuta biha jew suġġetta għall-applikazzjoni tagħha,
ADOTTAT DAN IR-REGOLAMENT:
Artikolu 1
Taqsima 4 ta' Parti VII ta' l-Istruzzjonjiet Konsulari Komuni għandhom jiġu mibdula b'dan li ġej:
"4. Il-miżati ċittadini nazzjonali jitħallsu skond l-ispejjeż amministrattivi ta' proċessar ta' applikazzjonijiet għall-viża
Il-miżati ċittadini nazzjonali jiġu ntaxxati skond l-ispejjeż amministrattivi ta' proċessar ta' l-applikazzjoni tal-viża huma mniżżla f'lista fl-Anness 12.
Madankollu, l-ebda miżati m'għandhom jiġu ntaxxati għal spejjeż amministrattivi għal applikazzjonijiet għall-viża minn ċittadini nazzjonali ta' pajjiżi terzi li huma membri tal-familja ta' ċittadin ta' l-Unjoni jew ta' ċittadin nazzjonali ta' Stat li huwa parti mill-Ftehim taż-ŻEE, li qed jeżerċitaw id-dritt tagħhom ta' moviment liberu."
Artikolu 2
Fl-Anness 12 ta' l-Istruzzjonijiet Konsulari Komuni u l-Anness 14a tal-Manwal Komuni:
- it-titolu u s-sentenza "Miżati, f'euro, li għandhom jitħallsu meta' jinħarġu viżajiet uniformi" għandu jiġi mibdul f' "Miżati li għandhom jitħallsu, f'euro, skond l-ispejjeż amministrattivi ta' proċessar ta' l-applikazzjoni għall-viża";
- is-sentenza li ġejja għandha tiżdied wara t-tabella:
"Dawn il-miżati għandhom jitħallsu f'euro, f'dollari ta' l-Istati Uniti jew fil-munita nazzjonali tal-pajjiż terz fejn issir l-applikazzjoni."
Artikolu 3
1. Din id-Deċiżjoni għandha tapplika l-aktar tard mill-1 ta' Lulju 2004.
2. L-Istati Membri jistgħu japplikaw din id-Deċiżjoni qabel l-1 ta' Lulju 2004, bil-kondizzjoni li jgħarrfu lis-Segretarjat Ġenerali tal-Kunsill bid-data li minnha jkunu f'pożizzjoni biex jagħmlu dan.
3. Jekk l-Istati Membri kollha japplikaw din id-Deċiżjoni qabel l-1 ta' Lulju 2004, is-Segretarjat Ġenerali tal-Kunsill għandu jippubblika fil-Ġurnal Uffiċjali tal-Komunitajiet Ewropej id-data li fiha l-aħħar Stat Membru applika d-Deċiżjoni.
Artikolu 4
Din id-Deċiżjoni hija indirizzata lill-Istati Membri bi qbil mat-Trattat li jistabbilixxi l-Komunita Ewropea.
Magħmula fi Brussel, fl-20 ta' Diċembru 2001.